După ce la primul termen, judecătoarea Ancuța Ioana Popoviciu a întrebat dacă Sebi, una dintre victimele care și-a pierdut viața în accident, este în sală, la cel de-al doilea termen a acceptat reducerea pedepsei lui Vlad Pascu.
Judecătoarea Ancuța Ioana Popoviciu i-a redus sentința lui Vlad Pascu în cazul accidentului mortal de la 2 Mai
Ancuța Ioana Popoviciu este anchetată disciplinar în urma celor întâmplate în sala de judecată, mai exact, aceasta a întrebat dacă una dintre victime este în sală și a cerut să îi prezinte buletinul.
Tatăl lui Sebi a ieșit plângând din sala de judecată după cele auzite. Popoviciu a fost sancționată de Consiliul Superior al Magistraturii (CSM) pentru exercitarea funcției cu rea-credință sau neglijență gravă.
"Sesizarea din oficiu vizează respectarea obligației de studiere a dosarelor anterior ședinței de judecată (inclusiv din perspectiva prezenței în instituție a judecătorului anterior acestei date), maniera de gestionare a dosarelor și ședințelor de judecată, comportamentul judecătorului în ședințele de judecată, în principal cu referire la ședința de judecată din data de 22.02.2024, precum și existența unor eventuale situații de incompatibilitate în legătură cu dosarul menționat", precizează Inspecția Judiciară.
Judecătoarea Ancuța Ioana Popoviciu i-a redus sentința lui Vlad Pascu. Femeia care a întrebat dacă una dintre victimele din accidentul de la 2 Mai este în sala de judecată a acceptat procedura simplificată în dosarul tânărului.
La termenul de astăzi, Vlad Pascu și-a recunoscut faptele, iar judecătoarea din Mangalia a acceptat procedura simplificată, conform unei surse.
Această procedură simplificată se poate accepta de către magistrați în momentul în care un inculpat recunoaște faptele, așa cum au fost consemnate în rechizitoriul procurorilor.
De asemenea, se poate solitica ca judecata să se desfășoare doar în baza probelor administrate în cursul urmăririi penale. Instanța de judecată, după acceptarea procedurii simplificate, va aplica o pedeapsă care se încadrează între limitele legale, redusă cu o treime.
În ciuda deciziei magistraților, părinții victimelor solicită o majorare a pedepsei. Aceștia susțin că ar trebui schimbată încadrarea juridică, din ucidere din culpă în omor.
Vlad Pascu a recurs la diferite metode prin care să își reducă sentința, însă până acum acestea au fost respinse.
Data când poți vedea "Cometa diavolului" și tot ce trebuie să știi despre corpul ceresc cu coarne. Cât de periculos ar f... Rezultate Loto azi, 14 martie 2024. Numerele câștigătoare la 6/49, Joker, 5/40, Noroc, Super Noroc și Noroc Plus...